S prihliadnutím na zraniteľnosť voči podvodom v odvetví obchodovania s kvótami a nemožnosť uplatniť článok 199a ods. 1 písm. a) a b) smernice o DPH na prenosy kvót podľa zákona o obchodovaní s emisnými kvótami palív sa preto navrhuje zaviesť osobitné opatrenie, ktorým sa Nemecku umožní uplatňovať mechanizmus prenesenia daňovej povinnosti na uvedené prenosy do 31. decembra 2024. Vzhľadom na rozsah pôsobnosti a novosť odchýlky, ktorá sa týka obchodovania s emisiami skleníkových plynov z fosílnych palív, čo je odvetvie náchylné na podvody, je dôležité zhodnotiť jej vplyv. Preto, ak by Nemecko zvažovalo predĺženie platnosti tohto osobitného opatrenia po roku 2024, malo by Komisii predložiť žiadosť o predĺženie platnosti spolu so správu o uplatňovaní osobitného opatrenia najneskôr do 31. marca 2024. Táto správa musí obsahovať posúdenie vplyvu opatrenia na boj proti podvodom v oblasti DPH a počet obchodníkov a transakcií dotknutých týmto opatrením.

Na základe týchto skúseností treba počítať s tým, že obchodovanie s emisnými kvótami palív podľa zákona o obchodovaní s emisnými kvótami palív by sa takisto mohlo využívať na podvodné účely a že v tejto oblasti možno preto očakávať straty týkajúce sa dane z obratu. Obchodovanie s emisnými kvótami sa vyznačuje najmä tým, že kvóty sa môžu vymieňať rýchlo, opakovane a ľahko, a to bez nákladov potrebných napríklad na prepravu tovaru. Súvisiace dodávateľské reťazce sú zneprehľadnené častou a rýchlou zmenou vlastníctva, čo orgánom veľmi sťažuje určenie primeranej sumy dane, a teda zaistenie jej výberu.

3.VÝSLEDKY EX POST HODNOTENÍ, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

(6)Podľa Nemecka je obchodovanie s kvótami veľmi zraniteľné voči podvodom v oblasti DPH. Obchodovanie s emisnými kvótami palív podľa zákona o obchodovaní s emisnými kvótami palív by sa mohlo využívať na podvodné účely rovnakým spôsobom ako v rámci EU ETS. Emisné kvóty sa môžu vymieňať rýchlo, opakovane a ľahko. Častá a rýchla zmena vlastníctva týchto emisných kvót orgánom veľmi sťažuje určenie primeranej sumy dane, a teda zaistenie jej výberu. Nadobúdateľ kvót, ktorý je zdaniteľnou osobou s právom na odpočítanie dane, by si mohol odpočítať DPH bez toho, aby dodávateľ zaplatil daňovým orgánom vyfakturovanú daň z obratu. Najmä zapojenie tzv. chýbajúcich obchodníkov, ktorí rýchlo zmiznú alebo nemajú žiadny majetok, do dodávateľského reťazca bráni tomu, aby orgány mohli vybrať ušlú daň, čo má negatívny vplyv na rozpočet. S cieľom napraviť straty verejných príjmov Nemecko žiada o odchýlku od článku 193 smernice 2006/112/ES, ktorou by sa mu povolilo zaviesť mechanizmus prenesenia daňovej povinnosti pri prenose emisných kvót.

(8)Platnosť osobitného opatrenia by mala byť časovo obmedzená. Nemecku by sa preto malo povoliť uplatňovať toto opatrenie do 31. decembra 2024.

(9)Vzhľadom na rozsah pôsobnosti a novosť osobitného opatrenia je dôležité zhodnotiť jeho vplyv. Ak chce preto Nemecko predĺžiť platnosť osobitného opatrenia po roku 2024, malo by Komisii predložiť správu zahŕňajúcu preskúmanie tohto osobitného opatrenia spolu so žiadosťou o predĺženie platnosti najneskôr do 31. marca 2024. Táto správa by mala obsahovať posúdenie vplyvu opatrenia na boj proti podvodom v oblasti DPH a počet obchodníkov a transakcií dotknutých týmto opatrením.

(10)Odchyľujúce sa opatrenie nebude mať žiadny nepriaznivý vplyv na vlastné zdroje Únie pochádzajúce z DPH,

PRIJALA TOTO ROZHODNUTIE:

Článok 1

Odchylne od článku 193 smernice 2006/112/ES sa Nemecku povoľuje stanoviť, že osobou povinnou platiť DPH je zdaniteľná osoba, ktorá je príjemcom prenosu emisných kvót, s ktorými sa obchoduje vo vnútroštátnom systéme obchodovania podľa zákona o obchodovaní s emisnými kvótami palív (Gesetz über einen nationalen Zertifikatehandel für Brennstoffemissionen) z 12. decembra 2019.

Článok 2

Toto rozhodnutie stráca účinnosť 31. decembra 2024.

Prípadná žiadosť o predĺženie platnosti osobitného opatrenia stanoveného v tomto rozhodnutí sa Komisii predloží do 31. marca 2024 a pripojí sa k nej správa o uplatňovaní tohto opatrenia, ktorej súčasťou bude posúdenie vplyvu opatrenia na boj proti podvodom v oblasti DPH a počet obchodníkov a transakcií dotknutých týmto opatrením.

Článok 3

Toto rozhodnutie je určené Spolkovej republike Nemecko.

V Bruseli